Acatistul nefăcutului Chip al Domnului nostru lisus Hristos 
(s.v. 16 august / s.n. 29 august) 


Sfânta Mahramă a Domnului - Icoana cu chipul Domnului nostru lisus Hristos 
ne-făcută de mână omenească (s.v. 16 august / s.n. 29 august): 


https://www.academia.edu/42892647/Sf% C3% A2nta Mahram % C4% 83 _a Domnului - 


Icoana_cu_chipul_Domnului_nostru_lisus_Hristos_nef% C4% 83cut So C4% 83_de_m% 
C3 9% A2n Yo C4%83_omeneasc 9 C4% 83_16_august 


https://archive.org/details/sf.-mahrama-a-domnului 


XR > % 


Materiale despre Sfânta Mahramă a Domnului - Icoana cu chipul Domnului 
nostru lisus Hristos nefăcută de mână omenească: 


https://findependent.academia.edu/emystea/Sf-Mahram % C4% 83-a-Domnului 


https://archive.org/details/ O steaemy?query=Sf% C3% A2nta+Mahram % C4% 83+a+Do 


mnului+ 


https://www.slideshare.net/steaemy 1/search_my_uploads?type=&new=&q=Sf% C3% A2 
nta+Mahram % C4% 83+a+Domnului+ 


&&& 


Preotul dă obişnuita binecuvântare, zicând: Binecuvântat este Dumnezeu nostru 
totdeauna, acum şi pururea şi în vecii vecilor. 


lar dacă nu eşti preot să zici: Doamne, lisuse Hristoase, Fiul lui Dumnezeu, 
pentru rugăciunile prea curatei Maicii Tale şi ale tuturor sfinţilor, miluieşte-ne 
pe noi. Amin. 


Şi să zici iarăşi: 

Slavă Ţie, Dumnezeul nostru, Slavă Ţie ! 

Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 


sălăşluieşte întru noi, şi ne curățeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfințească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 


dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Și nu ne duce pe noi în ispită, ci ne izbăveşte de cel rău. Că a 
Ta este Împărăţia şi puterea şi slava, a Tatălui şi a Fiului şi a Sfântului Duh, 
acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici 
un răspuns, această rugăciune aducem Ţie, ca unui Stăpân, noi, păcătoşii 
robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci să ne mântuim prin tine din nevoi, 
că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, 
prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Și a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, 
Să judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin. 


Condacul 1 


Preacuratului Tău chip ne închinăm, Bunule, cerând iertare greşelilor noastre, 
Hristoase Dumnezeule, că de voie ai binevoit a Te sui cu trupul pe Cruce, ca să-i 
izbăveşti din robia vrăjmaşului pe cei pe care i-ai zidit, de aceea cu nădejde 
strig: Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Icosul 1 

“Iisuse, Bunule Mântuitor - se ruga Avgar guvernatorul Edesei - vino şi la 
mine şi vindecă-mi boala cea fără de leac, de care sufăr de mulţi ani...” 
Asemenea şi eu, plin de lepra păcatului fiind, strig către Domnul astfel: 

Doamne al meu, miluieşte-mă după mare mila Ta şi după mulţimea îndurărilor 
Tale, fărădegea îmi şterge; 

Doamne, Mântuitorul meu,cu roua milostivirii Tale, spală-mi păcatul şi fărăde- 
legea; 

Doamne, întoarce-Ţi Faţa Ta de la păcatul meu şi de fărădelegile mele curăteşte- 
mă; 

Doamne, inimă curată în mine zideşte şi cu duh drept mă înnoieşte; 

Doamne, nu mă lepăda de la Faţa Ta şi Duhul Tău cel Sfânt să nu-l iei de la 
mine; 
Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 2 
Văzând dragostea şi credinţa lui Avgar, Doamne, i-ai scris lui: 


Trimite-mi 


şi mie, Doamne, mila Ta, celui ce-Ţi cânt: Aliluia! 


Icosul 2 

Mintea nu pricepe, cum Domnul, ştergându-şi prea curata Sa Faţă a lăsat 
întipărit pe mahramă chipul Său cel Sfânt şi 1 l-a trimis lui Avgar, împlinindu-i 
dorinţa. Acesta a avut o mare bucurie, privind şi sărutând chipul lui Hristos, iar 
eu, închinându-mă cu evlavie şi credință mă rog: 

Doamne, buzele mele vei deschide şi gura mea va vesti lauda Ta; 

Doamne, redă-mi bucuria mântuirii şi Duh stăpânitor a avea; 

Doamne, Ţie Unuia am greşit şi rău am făcut, dar iartă-mă ca un Îndurător; 
Doamne, Mântuitorul meu, vezi scârba sufletului meu şi vino-mi în ajutor; 
Doamne, auzi-mă, că din necazuri doar Tu mă izbăveşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 3 


Plin de puterea dragostei şi bucuriei, Avgar s-a închinat chipului nefăcut de 
mână al Mântuitorului lumii şi, căpătând vindecare, cu credință a strigat: 
“Hristoase Dumnezeule, cel ce se încrede în Tine, nu se va ruşina în veac”, 
învăţându-ne şi pe noi să nădăjduim în mila Domnului şi să-l cântăm: Aliluia! 


Icosul 3 

Având dragoste către neamul omenesc, prin ucenicul Tău ai chemat pe Avgar 
din bezna păcatului, luminându-i sufletul cu lumina adevărului Tău; cheamă-mă 
şi pe mine din adâncul păcatelor, ca şi eu, plângând să-i strig aşa: 

Doamne, dă-mi lacrimi de umilinţă, ca, rugându-mă să-mi cureţi fărădelegea 
mea; 

Doamne, pătrunde-mă cu lumina dumnezeieştii cunoştinţe, şi condu-mă spre 
Împărăţia Ta; 

Doamne, Luminarea şi Mântuitorul meu, la Tine vin, învaţă-mă să fac voia Ta; 
Doamne, dă-mi pricepere şi goneşte de la mine toate ispitele şi pe calea 
mântuirii voi umbla; 

Doamne, nu-mi întoarce rugăciunea, auzi-mă şi cu frica Ta să mă întăreşti; 
Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 4 
Viforul patimilor şi grijile vieţii mă tulbură, iar inima mi-e cuprinsă de frica 


morţii, de aceea strig: Doamne, n-am pe nimenea aici să-mi ajute, scapă-mă ca 
odinioară pe Avgar, şi fă ca împreună cu dânsul să-Ți cânt Ție: Aliluia! 


Icosul 4 

“Auzind că iudeii Te urăsc şi vor să-Ți facă rău, - scria Avgar - Doamne, vino 
aici şi vei locui cu mine”, Şi eu urmând dragostea lui, din adâncul căderii mele, 
cu îndrăzneală te rog, Hristoase, aşa: 

Doamne Dumnezeul meu, intră în inima mea şi rămâi pentru totdeauna cu mine, 
păcătosul,; 

Doamne Dumnezeul sufletului meu, uneşte-mă cu Tine pe vecie, pe mine, tică- 
losul; 

Doamne, Doamne, de Tine se lipeşte sufletul meu, umple-mi inima de bucurie; 
Doamne, auzi-mi rugăciunea şi nu mă părăsi în a credinţei mele sărăcie; 
Doamne, caută spre mine şi cu mila Ta, inima să-mi veseleşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 5 

“Binecuvântat este Cel ce vine întru numele Domnului!” - au cântat copiii 
evreilor, întâmpinând pe Domnul în Ierusalim; şi noi, acum, deschizând uşile 
inimilor noastre Celui ce vine la noi, cu umilinţă îi cântăm: Aliluia! 


Icosul 5 

Ce minunate cuvinte ai spus, Doamne, celor în necazuri: “Să nu se tulbure 
inima voastră, credeţi în Dumnezeu, credeţi şi în Mine, şi veţi moşteni 
Împărăţia sătită vouă de la întemeierea lumii”. Ev, însă, gândind la 
fărădelegile mele, Te rog, Bunule, luminează ochii minţii mele, ca să nu adorm 
în somnul morţii, ci treaz să-Ţi strig:. 

Doamne, lisuse Hristoase, Fiul lui Dumnezeu, cred în Tine, ajută necredinţei 
melc; 

Doamne, Împărate prea puternic, trimite-mi tărie credinței şi deplină încredere; 
Doamne, Cel ce ai scos pe Israel din robia lui Faraon, arată-mi şi mie calea şi 
adevărul Tău; 

Doamne, nu cu mânia Ta să mă cerţi şi nu mă părăsi pentru păcatul meu; 
Doamne, Te rog din suflet, rugăciunea bolnavilor, să o primeşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 6 

Nu îndrăznesc Doamne să mă uit la chipul Tău, sunt ticălos şi nevrednic; ci ca 
vameşul suspinând, mă rog: curăţeşte-mă pe mine, păcătosul, izbăveşte-mă de 
fă-țărnicia fariseică şi învață-mă cu inimă curată să cânt milostivirii Tale: 
Aliluia! 


Icosul 6 

În scârba mea, Mântuitorule, mi-au strălucit mângâietoarele Tale cuvinte pe care 
le-ai spus: “Nu vă voi lăsa pe voi singuri, voi veni la voi”. De aceea şi cu, ieşind 
din bezna deznădejdii nădăjduiesc în iubirea Ta de oameni şi mă rog aşa: 
Doamne, Doamne, mi se topeşte sufletul de durere, înţelepţeşte-mă şi poruncile 
Tale voi păzi; 

Doamne, Doamne, Adăpostul meu, în necazuri şi scârbe nu mă părăsi; 

Doamne al meu, Doamne, nevinovat fiind, ai fost socotit cu cei răi, izbăveşte-mă 
de cei ce mă prigonesc; 

Doamne al meu, iartă-mă şi mă primeşte ca pe fiul cel rătăcit, în braţele Tale 
când mă pocăiesc; 

Doamne al meu, Doamne, din necazul de acum, Te rog să mă mântuieşti; 
Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 7 

Minunile Tale ai arătat, Doamne, în icoana prea curatului Tău Chip, căci prin el 
ai dăruit mângâiere tuturor pământenilor, învăţându-i ca în toate scârbele şi 
împrejurările vieţii să alerge la milostivirea Ta şi cu dragoste să-i cânte: 
Aliluia! 


Icosul 7 

Purtând trup, sunt întinat de mulțimea faptelor mele cele rele, mă înfioară înfri- 
coşata zi a Judecăţii şi Te rog: uşile pocăinţei deschide-le mie, Dătătorule de 
viaţă, ca să-Ţi strig cu David: 

Doamne, auzi rugăciunea mea şi îndură-Te de mine; 

Doamne, al Tău sunt, înţelepţeşte-mă ca viu fiind să Te cinstesc pe Tine; 
Doamne, Dumnezeule, Păstorul meu, rătăcesc ca oaia cea pierdută, caută-mă şi 
mă mântuieşte; 

Doamne, nu-Ţi întoarce Faţa Ta de la mine, pleacă-Ți urechea, auzi-mă şi mă 
miluieşte; 

Doamne, îndură-Te şi vindecă sufletul meu că am greşit Ţie, căci iubitor de 
oameni eşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 8 

De ziua cea înfricoşată a venirii Tale mă tem, Hristoase, mă cutremur şi mă 
înfior, eu cel plin de păcate, dar Tu, mai înainte de sfârşit întoarce-mă, 
Mântuitorule, şi mă mântuieşte pe mine cel ce îţi cânt: Aliluia! 


Icosul 8 
Întreg ai fost iubire, o, Lisuse, spre lumea căzută şi ai dăruit Chipul Tău cel sfânt, 


zicând duios tuturor celor în necazuri şi supărări: “Veniţi la Mine toţi cei trudiți 
şi împovăraţi şi Eu vă voi odihni pe voi”. De aceea şi eu cel căzut, cu 
îndrăzneală Te rog, Hristoase, zicând acestea: 

Doamne, Păzitorul meu, fereşte-mă de vrăjmaşii care îmi fac supărare; 

Doamne, Mântuitorul meu, scapă-mă, căci mă afund în ispite ca şi în mare; 
Doamne, Cel ce locuieşti întru cele înalte şi spre cei smeriţi priveşti, caută spre 
mine şi mă mântuieşte; 

Doamne, să nu se tulbure inima mea, ci să mărturisesc că în numele Tău nădăj- 
duieşte; 

Doamne, Doctorul cel Mare, cred că orice boală poţi să lecuieşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 9 

Veniţi cu dragoste şi frică, toate neamurile să ne închinăm prea curatului Chip al 
Mântuitorului lumii, Cel ce ne-a izbăvit din robia vrăjmaşului, Biruitorul morții 
şi al iadului şi cu mulţumită să-l cântăm cântare îngerească: Aliluia! 


Icosul 9 


Fiind atins de lepra păcatului, nu mă pricep cum să Te slăvesc mai bine, o, 
Milos-tive Stăpâne, Te mărturisesc cu toată inima că eşti cu adevărat Fiul 
Dumnezeului celui viu, cu umilinţă privesc chipul Tău cel Sfânt, zicând acestea: 
Doamne lisuse, bucuria mea, dă-mi ca să mă bucur de milostivirea Ta; 

Doamne, Mântuitorul meu cel Bun, mântuieşte pe robul Tău de toată necredinţa 
şi fărădelegea; 

Doamne, Mântuitorule, Tu eşti scăparea mea, la cine voi alerga? 

Doamne îndurate, nimiceşte cu harul Tău mânia inimii mele; 

Doamne al meu, Curăţie sfântă, curăţă-mi inima şi mintea de rele; 

Doamne, Cel ce Te îmbraci cu lumina ca şi cu o haină, luminează-mă pe mine 
cel împresurat de grijile pământeşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 10 

Doamne, Mântuitorul meu Cel milostiv, ridică-mi sufletul cel căzut în fapte de 
ruşine şi trupul meu slăbănogit de boală, ca oarecând pe slăbănogul de la scăl- 
dătoarea oilor şi îndreptează-mă pe calea mântuirii, ca să-Ţi cânt Ție: Aliluia? 


Icosul 10 

Împărate, Veşnice Mângâietor, Hristoase adevărate, curăță-mă de toată întină- 
ciunea, precum ai curățit pe cei zece leproşi şi vindecă-mă precum ai vindecat 
sufletul iubitor de arginţi al lui Zaheu vameşul, ca să-Ţi cânt Ție aşa: 

Doamne al meu, Doctorul sufletelor şi al trupurilor, tămăduieşte-mi rănile sufle- 
tului meu; 

Doamne, Cel ce ai purtat neputinţele şi suferinţele noastre, vindecă-mi bolile 
trupului meu; 

Doamne Lisuse, Ajutorul meu, ajută-mi că mi se stinge sufletul de atâta tristeţe; 
Doamne, Cel ce ai deschis ochii orbului, dă-mi să văd a Ta răbdare şi blândeţe; 
Doamne, îndelung-răbdătorule, Te rog să-mi mântuieşti sufletul de toată întris- 
tarea; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 11 

Cântare de umilinţă aducându-Ţi, cu inima zbrobită Te rugăm: Nu ne trece cu 
vederea, Preabunule Doamne, întoarce-Ţi Faţa Ta de la păcatele noastre, dar de 
la mine robul Tău nu i-o întoarce, auzi-mă căci şi în necazul meu îţi cânt: 
Aliluia! 


Icosul 11 


Hristoase Lumina cea adevărată care luminezi pe tot omul ce vine în lume, ia 
aminte la rugăciunea nevrednicului Tău rob şi îndreptează viaţa mea după po- 
runcile Tale, sfinteşte-mi sufletul ca să-Ți aduc rugăciunea aceasta: 

Doamne lisuse Hristoase, Lumina lumii, luminează-mă cu lumina Ta; 

Doamne, Izvorul vieţii, dă-mi viaţă veşnică şi mă întăreşte în legea Ta; 

Doamne lisuse Hristoase, Soarele dreptăţii, cu dreptatea Ta străluceşte mintea 
mea; 

Doamne, Povăţuitorul lumii, învaţă-mă să Te iubesc din suflet şi să fac voia Ta; 
Doamne, Cel ce ai dat vedere orbilor, deschide-mi uşile pocăinţei şi de păcatul 
meu mă curăteşte; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 12 

Atotputernice Doamne, cu harul Tău, întăreşte-mi inima în credinţă, nădejde şi 
dragoste, ca întru adâncă pocăință şi împlinirea poruncilor Tale să mă învred- 
nicesc de împărăţia Ta, unde cu cetele sfinţilor îngeri să-i cânt: Aliluia! 


Icosul 12 

Doamne, păstorul cel Bun, Tu ai zis: “Mă duc să vă gătesc loc... şi iarăşi voi 
veni şi vă voi lua la Mine, ca să fiţi şi voi unde sunt Eu...” . Auzind această 
minunată făgăduinţă, îndrăznesc şi eu, cel cufundat în întristări, să mă apropii şi 
să mă rog aşa: 

Doamne al meu, Mântuitorule, mântuieşte-mă pe mine cel ce pier; 

Doamne, depărtează norii necredinţei, zavistiei şi duşmăniei, căci Duhul Tău cel 
bun îl cer; 

Doamne, mângâierea sufletului meu, scapă-mă din această supărare; 

Doamne, scapă-mă din necaz şi boală şi dă-mi tămăduire; 

Doamne, Împărate prea puternic, întru împărăţia Ta să mă pomeneşti; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 13 (de trei ori) 

Mântuitorul meu Cel milostiv, caută spre mine, robul Tău, cel ce mă afund în 
marea încercărilor şi a necazurilor, şi precum oarecând pe Petru cel ce se afunda 
l-ai izbăvit, scapă-mă şi pe mine cu harul Tău cel sfânt, sfinţeşte-mi sufletul şi 
mă întăreşte pe calea mântuirii, ca să-Ți cânt cu inimă şi buze curate şi cu 
dragoste: Aliluia! 


Apoi se zice iarăşi: 


Icosul 1 


“Iisuse, Bunule Mântuitor - se ruga Avgar guvernatorul Edesei - vino şi la 
mine şi vindecă-mi boala cea fără de leac, de care sufăr de mulţi ani...” 
Asemenea şi eu, plin de lepra păcatului fiind, strig către Domnul astfel: 

Doamne al meu, miluieşte-mă după mare mila Ta şi după mulţimea îndurărilor 
Tale, fărădegea îmi şterge; 

Doamne, Mântuitorul meu,cu roua milostivirii Tale, spală-mi păcatul şi fărăde- 
legea; 

Doamne, întoarce-Ţi Faţa Ta de la păcatul meu şi de fărădelegile mele curăteşte- 
mă; 

Doamne, inimă curată în mine zideşte şi cu duh drept mă înnoieşte; 

Doamne, nu mă lepăda de la Faţa Ta şi Duhul Tău cel Sfânt să nu-l iei de la 
mine; 

Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Condacul 1 

Preacuratului Tău chip ne închinăm, Bunule, cerând iertare greşelilor noastre, 
Hristoase Dumnezeule, că de voie ai binevoit a Te sui cu trupul pe Cruce, ca să-i 
izbăveşti din robia vrăjmaşului pe cei pe care i-ai zidit, de aceea cu nădejde 
strig: Doamne, Mântuitorul meu, vino şi vindecă-mi durerile, cele sufleteşti şi 
trupeşti. 


Rugăciune 


O, prea bunule, Doamne lisuse Hristoase Dumnezeul nostru, odinioară, sfânta 
Faţă a chipului Tău omenesc ai spălat-o cu apă şi ai şters-o cu mahrama, pe care 
minunat s-a închipuit Chipul Tău şi l-ai trimis lui Avgar, guvernatorul Edesei, 
spre vindecarea bolii lui, că aşa ai binevoit Tu. 


Iată şi noi păcătoşii robii Tăi, cuprinşi de neputinţe trupeşti şi sufleteşti, căutăm 
Faţa Ta, Doamne, şi ca David întru umilinţă strigăm: “Nu-Ți întoarce Faţa Ta de 
la noi”, ci abate-Ţi mânia Ta de la noi, robi Tăi şi fiindu-ne ajutător, nu ne 
respinge şi nu ne părăsi. 


Atotmilostive Doamne Mântuitorul nostru, închipuieşte-Te în sufletele noastre, 
ca, trăind în sfinţenie şi dreptate, să-i fim fii şi moştenitori ai Împărăției Tale. 


Şi astfel pe Tine prea milostive Doamne, împreună cu Tatăl Tău Cel fără de 
început şi cu Preasfântul Duh, neîncetat să Te slăvim în nesfârşiţii veci. 


Amin. 


i 5 


În acele zile în care Domnul nostru lisus Hristos S-a arătat pe pământ şi cu 
oamenii a petrecut, cercetând cetățile şi satele iudeilor cele dimprejur, 
propovăduind împărăţia lui Dumnezeu şi tămăduind toată neputinţa şi toată 


boală din popor; în cetatea Edesa cea din Siria, care era de partea cealaltă a 
râului Eufrat, era un boier cu numele Avgar. El pătimea de o boală grea, 
pentru că pe dinafară suferea de lepră vânătă, iar pe dinăuntru de sfărîmarea 
oaselor; deci era chinuit cu slăbănogirea tuturor mădularelor. 


Auzind el de Domnul nostru lisus Hristos şi de minunile mari pe care le făcea, 
căci cu cuvântul tămăduia stricăciunile şi slăbănogirile şi toate bolile între 
oameni, a dorit să vadă cu ochii şi pe un lucrător de nişte minuni ca acelea, 
nădăjduind că va câştiga tămăduire de la El. Deci, de vreme ce îi era cu 
neputinţă lui să meargă singur în Iudeea, a trimis rugăminte către Domnul 
Hristos, ca EI să vină la dânsul, în Edesa. Dar îndoindu-se de aceasta, că nu 
va voi să vină la dânsul Domnul, a trimis pe un zugrav iscusit, cu numele 
Anania, ca cel puţin Să-i închipuiască faţa Lui pe pânză ca, astfel măcar, 
închipuirea Lui să o vadă şi să o aibă pe aceea întru răcorirea bolii sale, 
pentru că mare dragoste avea către EL, încredinţându-se din auzire. 

Scrisoarea lui Avgar era scrisă astfel: 


Avgar, domnul Edesei, lui Hristos Mântuitorul cel bun, Care S-a arătat în 
laturile Ierusalimului în trup, să se bucure! 


Eu am auzit despre Tine şi despre preaslăvitele Tale faceri de minuni, cum că 
fără de doctorii tămăduieşti bolile, orbilor le dai vedere; şchiopilor, umblare; 


pe cei Stricaţi îi curăţeşti şi izgoneşti din oameni duhurile necurate; pe cei 
slăbănogi, care de mulţi ani zac pe pat, îi tămăduieşti cu cuvântul, şi pe cei 
morţi îi înviezi. Deci, unele ca acestea auzindu-le eu, din două una gândesc 
despre Tine că eşti, ori Dumnezeu coborât din cer, ori Fiul lui Dumnezeu, căci 
lucrezi nişte minuni ca acestea de mirare. 


De aceea scriu către Tine Smerita mea rugăminte, ca să Te osteneşti a veni la 
mine şi Să-mi vindeci bolile mele cele netămăduite, de care pătimesc de mulți 
ani. Aud încă şi aceasta, că evreii Te urăsc pe Tine şi voiesc să-Ţi facă şi 
oarecare rău. Deci, eu am o cetate care, deşi nu este foarte mare, este însă 
preafrumoasă şi îndestulată cu toate bunătăţile; deci, vino la mine şi locuieşte 
în cetatea mea, care ne va fi nouă amândurora îndestulată cu toate cele de 
trebuinţă”. 


Cu o scrisoare ca aceasta de la Avgar, zugravul Anania ajungând la 
Ierusalim, l-a găsit pe lisus Hristos în mijlocul mulțimii poporului, stând la 
arătare şi învăţându-i cuvântul de învăţătură, de aceea nu a putut să se apropie 
îndată de EI din cauza înghesuirii şi strâmtorării poporului. Drept aceea, 
aşteptând o vreme până ce se va risipi poporul, s-a suit pe o piatră care era puţin 
mai sus de la pământ şi, privind cu dinadinsul spre faţa Mântuitorului, se căznea 
să o închipuiască pe dânsa, dar nu putea; astfel voind atotvăzătorul şi Preasfânta 


Sa faţă schimbând-o cu dumnezeiască neînchipuită şi neajunsă slavă şi cu darul. 
Deci, Anania, ostenindu-se mult, n-a sporit nimic. 


Atunci Dumnezeu a poruncit Apostolului Toma să meargă şi să cheme pe acel 
bărbat care stătea pe piatră şi se căznea a închipui faţa Lui. Acela fiind adus 
şi neîncepînd a grăi ceva, l-a chemat Domnul pe el la sine pe nume şi după 
meşteşug, adică numindu-l Anania zugravul. Deci, spunându-i pricina venirii 
lui, i-a zis: 


lar Anania, uimindu-se de mirare şi de spaimă pentru mai înainte-vederea 
Domnului, a scos degrabă din sân scrisoarea domnului său şi cu cutremur a dat-o 
în mâinile Mântuitorului. Domnul, citind-o, a scris răspuns lui Avgar, astfel: 


Scriind Domnul nostru lisus Hristos o scrisoare ca aceasta lui Avgar, a pecetluit- 
o cu pecetea pe care era scrisă cu slove evreieşti aceasta: 


După scrierea şi pecetluirea ei, împlinind Domnul o altă dorinţă a lui Avgar şi 
d zugravului, a poruncit să-i aducă apă; deci, Și-a spălat Preasfânta Sa faţă şi 
d şters-o cu mahrama cea în patru colțuri ce i s-a dat Lui. Și, o, minune! Apa 
cea proastă s-a schimbat prin iconomie în zugrăvire de vopsele, şi preasfânta 
asemănare a feţei celei dumnezeieşti s-a închipuit pe mahrama aceea, pe care 
Domnul dând-o cu scrisoare lui Anania, i-a zis: 


Acestea au fost în zilele cele mai de pe urmă ale petrecerii pe pământ a lui 
Hristos, aproape de pătimirea Lui. 


Anania s-a întors în Edesa la domnul său şi i-a dat lui acea închipuire a feţei lui 
Hristos nefăcută de mână pe mahramă şi epistola cea scrisă. Avgar, luând-o, s-a 
umplut de mare bucurie şi, sărutându-le pe amândouă cu dragoste şi 
închinându-se chipului lui Hristos, îndată a câştigat schimbare de durerile 
sale, fără numai puţină parte de stricăciune rămăsese pe faţa lui, până la acea 
vreme în care avea să vină la dânsul ucenicul cel trimis de Domnul. 


După pătimirea cea de bunăvoie a Domnului, după Înviere şi după Înălţarea 
Lui la cer, Tadeu, cel trimis de dumnezeiescul Duh, a mers la Edesa. El a fost 
unul din cei şaptezeci de apostoli. Acesta, învăţându-l destul pe Avgar sfânta 
credinţă cea întru Hristos, l-a adus la botez. Când a intrat Avgar în sfânta 
scăldătoare şi s-a botezat, îndată s-a tămăduit şi de acea lepră ce mai rămăsese; 
deci, a ieşit curat şi sănătos cu trupul şi cu sufletul. Cu dânsul s-a botezat şi toată 
casa lui, apoi şi toată cetatea şi se slăvea în Edesa numele Domnului nostru Iisus 
Hristos, ca al unui adevărat Dumnezeu. 

La porţile cetăţii Edesa era un idol al unui oarecare zeu elinesc, care stătea de 
mulţi ani acolo, şi căruia îi era dator să i se închine oricine intră în cetate. Pe 
acel idol, Avgar, aruncându-l de acolo şi sfărâmându-l, a făcut în zidul de piatră, 
deasupra porților, un loc rotund şi adânc încât să nu-l vatăme ploaia. Apoi, 
lipind pe o scândură de lemn neputregăios mahrama chipului lui Hristos cel 
nefăcut de mână, punându-i împrejur aur cu mărgăritare de mare preţ şi 


împodobind-o, a pus-o în locul acela în zid deasupra porţilor, făcând încă şi o 
scrisoare de aur în acest fel: 


Avgar a poruncit popoarelor ca oricine va intra în cetate şi va ieşi, să se închine 
acelui dumnezeiesc chip al Domnului nostru Iisus Hristos şi a întărit şi prin lege 
aceea, ca şi în neamurile cele mai de pe urmă, cu schimbare, să se dea o cinste 
ca aceea închipuirii Domnului. Acea drepteredincioasă poruncă şi aşezarea lui 
de lege s-a păzit în toate zilele vieţii lui şi în zilele fiului lui, care a domnit după 
dânsul în Edesa, asemenea şi în zilele nepotului său. După aceea, unul din 
strănepoţii lui Avgar luând domnia acelei cetăţi, iar s-a înnoit păgânătatea cea de 
demult, pentru că boierul acela, îndărătnicindu-se şi depărtându-se de Hristos, s- 
a abătut la elineasca închinare de idoli. Deci, văzând pe porțile cetății chipul lui 
Hristos, care se cinstea de toţi cei ce intrau şi ieşeau, i-a venit greu, fiind vrăjmaş 
al lui Hristos, şi a voit să surpe de acolo acea dumnezeiască închipuire, iar în 
locul ei să pună un idol diavolesc. 


Episcopul cetăţii, înştiințându-se de acest lucru şi făcându-i-se vestire de la 
Dumnezeu, s-a dus noaptea cu clerul său la porţile acelea şi, suindu-se pe o 
scară, a gătit o candelă cu untdelemn şi, aprinzând-o, a pus-o înaintea 
sfântului chip al lui Hristos. Apoi, astupând-o cu cărămizi şi cu var, a zidit 
locul şi l-a netezit, pentru că aşa i se poruncise lui din dumnezeiasca arătare. 


După ce s-a făcut nevăzut acel chip al lui Hristos nefăcut de mână, a încetat 
păgânul stăpânitor de la scopul său. Deci, după multă vreme, s-a dus din 
stăpânirea obştească chipul acela, şi se uitase locul unde se zidise, încât nimeni 
nu ştia de el, până la arătarea lui cea minunată, care s-a făcut astfel, după mulţi 
ani. 


În zilele dreptcredinciosului împărat Iustinian, Hosroe, împăratul Persiei, 
ducându-se cu multă putere de oaste împotriva cetăţii Edesei, a înconjurat-o şi 
cu vitejie s-a bătut multă vreme, dar în urmă, cetăţenii slăbind, s-au aflat în 
mare frică şi nepricepere şi s-au rugat lui Dumnezeu cu lacrimi. Într-o noapte 
i S-a arătat episcopului Edesei, care se numea Evlavie, o femeie oarecare prea 
luminoasă, arătându-i cu degetul porţile cetăţii şi locul din zid, zicându-i: 


Episcopul s-a dus cu sârguinţă la porţile acelea şi, suindu-se la locul arătat în 
zid, l-a aflat precum i se spusese în descoperire, pentru că a cunoscut zidirea 
aceea. Deci, destupând şi luând cărămizile, a aflat chipul cel preacinstit şi 
preasfânt al lui Hristos întreg şi nevătămat, candela nestinsă de atâţia ani şi 
plină de untdelemn. Pe cărămida cu care era astupat chipul, se închipuise altă 
asemănare a feţei lui Hristos nefăcută de mână. 


Episcopul, luând din locul acela acea sfântă mahramă pe care era închipuirea 
Mântuitorului, a arătat-o oamenilor din cetate. Toţi au avut bucurie mare şi 
îndrăzneau să nădăjduiască spre Domnul. Episcopul a dus cu litie chipul 
Domnului pe zidurile cetăţii şi a arătat faţa Mântuitorului oştirilor persieneşti 
care tăbărâseră asupra cetăţii. Deci îndată toată puterea perşilor s-a tulburat 
de frică mare şi au început Să fugă, gonindu-se de putere dumnezeiască. Astfel 
cetatea Edesa s-a izbăvit de vrăjmaşii săi prin milostivirea lui Hristos Domnul 
nostru şi prin arătarea preasfântului Său chip, cel nefăcut de mână. 


După aceea, trecând mulţi ani, când a fost la greci împăratul Roman, care se 
numea Porfirogenet, cel ce a împărăţit cu ginerele său, Constantin, fiul 
împăratului Leon cel înţelept, a adus acea sfântă mahramă, care avea pe dânsa 
închipuirea cea nefăcută de mână a dumnezeieştii feţe a lui Hristos, din Edesa, 
care se stăpânea de turci, în Constantinopol. În vremea aceea, toată Siria, în care 
era şi cetatea Edesa, era sub stăpânirea turcilor. Acea aducere s-a făcut astfel: 


Împăratul grec Roman, dorind să aibă în cetatea sa împărătească acea 
vistierie fără de preţ, a trimis rugăminte de multe ori la Amira al turcilor, ca 
Să-i dea chipul lui Hristos cel nefăcut de mână. Dar Amira, fiind rugat de 
creştinii Edesei, n-a voit să dea chipul acela împăratului grec, ci au făcut 
război. Împăratul Roman a trimis putere grecească asupra Edesei şi a 
strâmtorat-o, oştindu-se împrejurul laturei Edesei. Atunci edesenii au trimis 
rugăminte către împăratul grecesc, să nu-i bată şi să nu le pustiască 
pământul. Împăratul cerea de la dânşii chipul lui Hristos, însă Amira, în a 
cărui stăpânire era Edesa, nu voia să-l dea în dar. 


De aceea, împăratul creştinesc, fiind cuprins de mare dorinţă să aibă la el 
chipul lui Hristos, cel nefăcut de mână, a dat lui Amira douăsprezece mii de 
arginţi şi două sute de turci vestiți, care fuseseră în robie la greci. El i-a dat 
încă şi o scrisoare a sa, cu pecetea împărătească de aur, ca niciodată să nu 
ridice război împotriva Edesei şi contra cetăţenilor celor dimprejurul ei. Astfel 
şi-a câştigat dorința, luând chipul cel nefăcut de mână al lui Hristos şi 
împreună cu dânsul şi scrisoarea aceea, pe care Domnul nostru lisus Hristos 
0 scrisese către Avgar, domnul Edesei, precum S-a zis mai înainte. 


Deci, l-au dus cu slavă pe mâinile arhiereilor şi ale celorlalți cinstiți bărbaţi ai 
rânduielii duhovniceşti, în împărăteasca cetate. Şi se făceau în cale şi în 
Constantinopol multe minuni de la acel preacinstit chip, pentru că toate bolile se 
tămăduiau, orbii se luminau, surzii auzeau, şchiopii umblau şi diavolii se 
izgoneau. 


Dar un oarecare om îndrăcit striga, zicând: "Primeşte, Constantinopole, slava şi 
veselia ta, şi tu, Porfirogenete, cinstea împărăției tale!" Omul acela, strigând 
astfel, s-a tămăduit de îndrăcire. 


Deci, s-a aşezat prăznuirea aducerii chipului cel nefăcut de mână omenească, 
în ziua a 16-a a lunii august, în care l-a luat pe el înăuntrul său împărăteasca 
cetate, cu mare cinste şi prăznuire, în Biserica Preasfintei Născătoare de 
Dumnezeu, care se numeşte Fare şi l-au pus spre slava lui Hristos, 
Dumnezeul nostru, Cel împreună Slăvit cu Tatăl şi cu Sfântul Duh, acum şi 
pururea şi în vecii vecilor. Amin. 


Notă - Chipul cel nefăcut de mână al lui Hristos s-a adus din Edesa în 
Constantinopol în anul 6452 de la facerea lumii (după mărturia scriitorului de 
ani al Constantinopolului, Gheorghe Chedrinos), sau în anul 994 de la întruparea 
lui Dumnezeu. 


(Vieţile Sfinţilor - Povestire despre chipul Domnului nostru lisus Hristos cel 
nefăcut de mână şi despre aducerea lui de la Edesa în Constantinopol) 


